**În toamna asta...**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În toamna asta, de taină şi răcoare,

Câmpia ţipă sub lamele de plug,

Aromele de struguri au acelaşi beteşug

Şi se destramă-n asfinţit de soare,

În toamna asta, de taină şi răcoare.

Câmpia ţipă sub lamele de plug,

Pe cerul vast, trec cârduri de cocori,

De-atâta feerie, uiţi ca să mai mori,

Pe dealuri, visează podgoriile-n belşug,

Câmpia ţipă sub lamele de plug.

Pe cerul vast, trec cârduri de cocori,

Amurgul aduce parfum de otonel,

Frunzele cad din ramuri cătinel,

Când trec, sporadic, ultimii nori

Pe cerul vast, cu cârduri de cocori.